Tyd vir tee | rooi rose Tyd vir tee | rooi rose
Verras jou gaste hierdie vakansie met iets anders en hou 'n moderne teepartytjie.
Deur Elandrè Swart. Hooffoto: pexels.com
5 Wenke vir 'n teepartytjie by die huis
Dis altyd moeilik om almal se tee-keuses te onthou. Belê in tee-vir-een teepotjies vir jou gaste sodat elkeen hul eie een het.
Lees ook: Breekware vir beginners
Maak seker jy het genoeg kookwater. Jy kan 'n teepot-verwarmer gebruik om seker te maak jou water bly warm.
Lees ook: Die lekkerste teetydresepte
3 Iets nuuts
In plaas van 'n teepartytjie kan jy 'n tee-proe hou. Vra jou gaste om elkeen 'n interessante pakkie tee te bring sodat almal iets nuuts kan probeer.
Dink aan die dag waarop jy dit gaan hou. As dit dalk te warm is vir tee, probeer koue drankies met 'n tee-basis soos byvoorbeeld tuisgemaakte ystee met bessies.
Lees ook: 3 heerlike ystee-resepte
Hou jou teepartytjie informeel. Oor die jare is baie van ons se teestelle nie meer volledig nie, om 'n verskeidenheid teekoppies te hê is 'n nuwe neiging in dekor.
Foto: Charles Russel
Gaan uit vir tee
Ka Pa Tee: (De Waterkant, Kaapstad)
Ka Pa Tee is 'n teekroeg in Kaapstad waar tee van regoor die wêreld gekoop en geproe kan word. Vir R100 kan jy vyf verskillende tees proe en vir R150 kan jy 'n tee-en-brownie passing doen.
Middagtee is een van die Mount Nelson se grootste tradisies wat al vir jare gehou word. 'n Groot verskeidenheid word hier aangebied met meer as 40 tees om van te kies en vingerhappies om daarmee saam te geniet. Daar is ook 'n teekenner aan diens vir enige navrae wat jy dalk mag hê. Kostes vanaf R285.
Kyk uit vir die boheemse blou karavaan vir hierdie rondritser. Lady Bonin reis na al die verskillende markte en feeste. Sy bied 'n alternatief aan vir wegneemkoffie. Met meer as 23 verskillende tees beskikbaar is sy definitief iemand om voor uit te kyk.
Kontak: 083 628 2504
Harbour House (Constantia Nek)
Met sy panoramiese uitsig oor die Constantiavallei, op een van die oudste wynplase van die omgewing, is Harbour House met sy middagtees van Maandae tot Saterdae van 14:00-17:00. Daar is twee verskillende potte tee om van te kies en selfs 'n vonkelwyn- en 'n koffie-opsie. Jy kan kies tussen die klein opsie vir R300 vir twee met ligter vingerhappies of die groter opsie vir R530 vir twee met 'n groter verskeidenheid van eetgoed.